section_heading: Povijest
paragraph_text: Novije naselje, tzv. Luka Bobovišće (Bobovišća na moru), nastalo je na uz morsku obalu koja je od početka bila pristanište dvama spomenutim naseljima. Kuće u toj uvali gradile su se i s lijeve i s desne strane. Među njima se ističe utvrđeni dvor u stilu renesansno-barokne arhitekture boboviške plemićke obitelji Marinčević-Gligo i skupina kuća obitelji Nazor, od kojih je najstarija građena krajem 18. stoljeća.